UPDATE: Cei doi oameni de afaceri au fost puși sub control judiciar, după ce au dat declarații mai multe ore în fața procurorilor de la Direcția de Investigare a Infracțiunilor de Criminalitate Organizată și Terorism.

Poliţiştii de la combaterea crimei organizate Bucureşti şi procurorii DIICOT au făcut, vineri, zece percheziţii în București, Ilfov și Constanța, la mai multe persoane suspectate de evaziune fiscală și spălare de bani. 39 de persoane vor fi audiate în acest dosar, în care sunt cercetate 14 persoane și o firmă.

Anchetatorii au descins la sediul firmei Lida Exclusiv SRL și i-au dus la audieri pe cei doi administratori ai societății, Alexandru Theodor Copaci şi Mihail Marencu.

Urmărește cel mai nou VIDEO Știri VIDEO O asistentă medicală condamnată în 2017 pentru trafic de influență la operații a ajuns consilier juridic la primăria condusă de Daniel Florea!

Cei doi oameni de afaceri sunt apropiați ai unor politicieni, iar firmele lor au fost abonate la bani publici, obținând contracte de la primării și chiar de la Ministerul Turismului, potrivit informațiilor din presă.

Mai mult, numele celor doi apar în circuitul banilor din dosarul „Gala Bute”, ei fiind apropiați ai Elenei Udrea.

Alexandru Copaci este fratele lui Mircea Copaci, fost preşedinte al Clubului Sportiv Dinamo și director de marketing al FC Dinamo și cumnatul Claudiei Copaci, fosta șefă de cabinet a lui Traian Băsescu în mandatul de președinte al acestuia.

Recomandări Sondaje contradictorii cu trei zile înainte de alegerile pentru Primăria Capitalei. De ce depinde totul

Evaziune fiscală de peste 9,5 milioane de lei

Firmele celor doi oameni de afaceri vindeau şi închiriau mobilier, instalaţii şi figurine pentru perioada sărbătorilor de iarnă și se ocupau cu amenajarea spațiilor publice de Crăciun.

Aceștia ar fi gândit însă un mecanism evazionist, ca să nu mai plătească taxele şi impozitele pentru sumele pe care le câştigau din contractele pe bani publici.

Evaziunea fiscală, spun anchetatorii, ar fi fost produsă de cei doi asociați și administratori de firmă timp de cinci ani, din 2008 până în 2013, în timpul derulării contractelor.

Aceștia ar fi înregistrat în contabilitate facturi fiscale de la firme fantomă sau de la societăți controlate prin interpuși, potrivit Poliţiei Române.

Din cercetările făcute până acum, anchetatorii au stabilit un prejudiciu de peste 9,5 milioane de lei. Adică aproximativ două milioane de euro, reprezentând TVA neachitată la bugetul de stat.

Recomandări Părinte indignat pe reflexul mușamalizării după incidentul cu lampa UV de la “Lazăr”: “Copiii noștri ajung la spital, iar părinții fac ode directoarelor și caută «turnătorul»!”

Abonați la contracte cu Primăria Sectorului 3

În SEAP, conform termene.ro, la Lida Exclusiv apar 36 de contracte în valoare de 940.000 de euro între 2009 și 2012. Dintre aceste contracte, 31 sunt cu Primăria Sectorului 3 sau cu Direcția Parcuri Sector 3, pentru amenajarea spațiilor de Crăciun cu lumini, decorațiuni, ghirlande și brazi.

Firma Lida Exclusiv SRL, fondată în 2005, este acum în procedură de faliment. Alexandru Theodor Copaci avea 65% din acţiuni, iar Mihail Marencu, restul.

Societatea nu şi-a mai depus bilanţul la Registrul Comerţului din 2011. Alexandru Theodor Copaci are 39 de ani şi din 12 firme pe care le avea pe numele lui, doar trei mai sunt în funcțiune – Coza Solution SRL, Alcogaz SRL, 911 Casa de Print și Producție SRL.

Ultima firmă a obținut de la Ministerul Dezvoltării Regionale și Turismului cotnractul pentru decorarea standului de la Târgul Internațional de Turism de la Berlin, în 2011, când ministerul era condus de Udrea.

Mihail Marencu are 40 de ani și a avut patru firme, iar acum mai este acționar doar în una, 911 Casa de Print și Producție SRL, pe care o deține împreună cu Alexandru Theodor Copaci.

Citește și:

Ce au căutat românii pe eMAG: „Cum pârlești un porc”, „Ce meci e azi din campionat”, „mașină de făcut bani falși” și „adeverințe medicale cu ștampile”

PARTENERI - GSP.RO A ajuns om al străzii la 37 de ani după ce și-a pierdut toată averea. Imagini incredibile cu fostul sportiv care cerșește pe stradă

PARTENERI - PLAYTECH Mihaela Rădulescu, prinsă în pat cu amantul! Rușinea supremă pentru orice femeie

HOROSCOP Horoscop 24 septembrie 2020. Berbecii au parte de probleme destul de ciudate în relațiile de parteneriat